el el el el el el el el el el el el el el el el el el en el el el el el el el el en el el el el el en el el el en el el el el el el el el el el el el en el el el el el el el el el el el ru el el en el el en en en en el el el el el el el el el el el el el el el el el el el el el el
Το Στέιτ Ντιπάρτμεντ (αγγλικά: State Department, πλήρης τίτλος The United States Department of State)[3] είναι η ομοσπονδιακή εκτελεστική υπηρεσία των Ηνωμένων Πολιτειών που είναι αρμόδια για τις διεθνείς σχέσεις του κράτους, η οποία ισοδυναμεί με το υπουργείο Εξωτερικών άλλων χωρών.[4] Το Στέιτ Ντιπάρτμεντ ιδρύθηκε το 1789 και ήταν η πρώτη εκτελεστική υπηρεσία που ιδρύθηκε[5].
δεδομένα (π • σ • ε )
Το Στέιτ Ντιπάρτμεντ εδρεύει κτίριο Harry S Truman, που βρίσκεται στην 2201 C Street, NW, λίγα τετράγωνα μακριά από τον Λευκό Οίκο στην περιοχή Foggy Bottom της Ουάσινγκτον. Το Στέιτ Ντιπάρτμεντ διαχειρίζεται τις διπλωματικές αποστολές των Ηνωμένων Πολιτειών στο εξωτερικό και είναι υπεύθυνο για την εφαρμογή της εξωτερικής πολιτικής των ΗΠΑ και τις προσπάθειες της διπλωματίας των ΗΠΑ. Το Στέιτ Ντιπάρτμεντ είναι επίσης θεματοφύλακας περισσοτέρων από 200 πολυμερών συνθηκών.
Το Στέιτ Ντιπάρτμεντ διοικείται από τον Γραμματέα (Υπουργό) του Κράτους, ο οποίος διορίζεται από τον Πρόεδρο, ο διορισμός του επικυρώνεται από τη Γερουσία και είναι μέλος του Υπουργικού Συμβουλίου. Ο Υπουργός Εξωτερικών, είναι ο πρώτος σε αρχαιότητα στο Υπουργικό Συμβούλιο, καθώς και στην προεδρική γραμμή διαδοχής.
Το Σύνταγμα των ΗΠΑ, το οποίο συντάχθηκε στη Φιλαδέλφεια το 1787 και επικυρώθηκε από τα μέλη το επόμενο έτος, έδωσε στον Πρόεδρο την ευθύνη των εξωτερικών σχέσεων της χώρας. Σύντομα έγινε σαφές, ωστόσο, ότι μια εκτελεστική υπηρεσία ήταν αναγκαία για την υποστήριξη του Προέδρου κατά τη διεξαγωγή των υποθέσεων της νέας ομοσπονδιακής κυβέρνησης.
Η Βουλή των Αντιπροσώπων και η Γερουσία ενέκριναν νομοθεσία για τη δημιουργία ενός Υπουργείου Εξωτερικών στις 21 Ιουλίου 1789, και ο Πρόεδρος Τζορτζ Ουάσινγκτον υπέγραψε στις 27 Ιουλίου τον νόμο που καθιστούσε το Department of Foreign Affairs την πρώτη ομοσπονδιακή υπηρεσία που δημιουργήθηκε στο πλαίσιο του νέου Συντάγματος[6]. Αυτή η νομοθεσία παραμένει ο βασικός νόμος του Στέιτ Ντιπάρτμεντ. Τον Σεπτέμβριο του 1789 πρόσθετη νομοθεσία άλλαξε το όνομα του οργανισμού σε Στέιτ Ντιπάρτμεντ και του αναθέτει ποικιλία νέων καθηκόντων.
Οι νέες αρμοδιότητες περιλάμβαναν τη διαχείριση του Νομισματοκοπείου των Ηνωμένων Πολιτειών, την κατοχή της Μεγάλης Σφραγίδας του κράτους, καθώς και τη διενέργεια της απογραφής. Ο Πρόεδρος Ουάσιγκτον υπέγραψε τη νέα νομοθεσία στις 15 Σεπτεμβρίου[7]. Οι περισσότερες από αυτές τις αρμοδιότητες εσωτερικής πολιτικής του Στέιτ Ντιπάρτμεντ μεταβιβάστηκαν τελικά σε διάφορες νέες ομοσπονδιακές υπηρεσίες και οργανισμούς που ιδρύθηκαν κατά τη διάρκεια του 19ου αιώνα. Ωστόσο, ο Secretary of State διατηρεί ακόμα μερικές αρμοδιότητες εσωτερικής πολιτικής, όπως είναι η κατοχή της Μεγάλης Σφραγίδας, καθώς και να είναι η υπηρεσία εκείνη, στην οποία δηλώνει εγγράφως την παραίτησή του ο Πρόεδρος ή ο Αντιπρόεδρος των Ηνωμένων Πολιτειών που επιθυμεί να παραιτηθεί.
Το παλαιό κτίριο του Στέιτ Ντιπάρτμεντ στην Ουάσιγκτον περί το 1865.
Στις 29 Σεπτεμβρίου 1789, ο Πρόεδρος Ουάσινγκτον διόρισε τον Τόμας Τζέφερσον της Βιρτζίνια, τότε πρέσβη στην Γαλλία ως πρώτο Secretary of State[8].
Από το 1790 ως το 1800, το Στέιτ Ντιπάρτμεντ είχε την έδρα του στη Φιλαδέλφεια, την τότε πρωτεύουσα των Ηνωμένων Πολιτειών. Κατελάμβανε ένα κτίριο στην γωνία Church και Fifth Street (αν και, για μια σύντομη περίοδο κατά την οποία μια επιδημία κίτρινου πυρετού λεηλάτησε την πόλη, έδρευε στο New Jersey State House)[9]. Το 1800 μετακόμισε από τη Φιλαδέλφεια στην Ουάσιγκτον, όπου αρχικά κατέλαβε το κτίριο του Υπουργείου Οικονομικών[9] και στη συνέχεια τα ονομαζόμενα Seven Buildings στη γωνία 19ης οδού και Pennsylvania Avenue[10]. Μεταφέρθηκε στα Six Buildings το Σεπτέμβριο του 1800, όπου παρέμεινε μέχρι τον Μάιο του 1801[11]. Τον Μάιο του 1801 μεταφέρθηκε στο War Office Building, δυτικά του Λευκού Οίκου[12]. Από το Σεπτέμβριο του 1819 ως το Νοέμβριο του 1866 στεγαζόταν στο Υπουργείο Οικονομικών (Treasury Building)[13], με εξαίρεση την περίοδο από Σεπτέμβριο του 1814 ως τον Απρίλιο του 1816[12]. Στη συνέχεια στεγάστηκαν στο Washington City Orphan Home από το Νοέμβριο του 1866 έως τον Ιούλιο του 1875[14]. Μετακινήθηκε στο State, War, and Navy Building το 1875[15]. Από τον Μάιο του 1947, στεγάζεται στο κτίριο Harry S. Truman.
Το 2014, το Στέιτ Ντιπάρτμεντ άρχισε να επεκτείνεται στο Navy Hill Complex σε όλη την 23η Οδό, νοτιοδυτικά του κτιρίου Truman[16]. Τον Ιανουάριο του 2014, μια κοινοπραξία αρχιτεκτονικών γραφείων κέρδισε το συμβόλαιο 2,5 εκατομμυρίων δολαρίων για τον σχεδιασμό της ανακαίνισης των κτιρίων έκτασης 11,8 στρεμμάτων του συγκροτήματος Navy Hill, στο οποίο στεγαζόταν το Γραφείο Στρατηγικών Υπηρεσιών κατά τον Β΄ Παγκόσμιο Πόλεμο και ήταν η πρώτη έδρα της CIA[17].
Υπουργός Εξωτερικών των Ηνωμένων Πολιτειών
Ομοσπονδιακή κυβέρνηση των ΗΠΑ
Υπουργικό Συμβούλιο των Ηνωμένων Πολιτειών
↑ «What We Do: Mission». Ανακτήθηκε στις 23 Ιουλίου 2014.
↑ «Fiscal Year 2015 Agency Financial Report» (PDF). United States Department of State. 16 Νοεμβρίου 2015. Ανακτήθηκε στις 22 Νοεμβρίου 2015.
↑ «Acronym Finder: DoS».
↑ Συρία: Η Ρωσία παρατείνει την κατάπαυση αεροπορικών επιθέσεων στο Χαλέπι Αρχειοθετήθηκε 2016-11-01 στο Wayback Machine. skai.gr
↑ «A New Framework for Foreign Affairs». A Short History of the Department of State. U.S. Department of State. 14 Μαρτίου 2015. Ανακτήθηκε στις 14 Μαρτίου 2015.
↑ «1 United States Statutes at Large, Chapter 4, Section 1».
↑ «United States Statutes at Large, First Congress, Session 1, Chapter 14». Αρχειοθετήθηκε από το πρωτότυπο στις 23 Ιουνίου 2012. Ανακτήθηκε στις 15 Σεπτεμβρίου 2015.
↑ Bureau of Public Affairs. «1784–1800: New Republic». United States Department of State. Αρχειοθετήθηκε από το πρωτότυπο στις 2013-05-01. https://web.archive.org/web/20130501010334/http://future.state.gov/when/timeline/1784_timeline.html. Ανακτήθηκε στις 11 Μαΐου 2012.
↑ 9,0 9,1 Plischke, Elmer. U.S. Department of State: A Reference History. Westport, Conn.: Greenwood Press, 1999, σελ. 45.
↑ Tinkler, Robert. James Hamilton of South Carolina. Baton Rouge, La.: Louisiana State University Press, 2004, σελ. 52.
↑ Burke, Lee H. and Patterson, Richard Sharpe. Homes of the Department of State, 1774–1976: The Buildings Occupied by the Department of State and Its Predecessors. Washington, D.C.: US. Government Printing Office, 1977, σελ. 27.
↑ 12,0 12,1 Michael, William Henry. History of the Department of State of the United States: Its Formation and Duties, Together With Biographies of Its Present Officers and Secretaries From the Beginning. Washington, D.C.: U.S. Government Printing Office, 1901, σελ. 12.
↑ Burke and Patterson, σελ. 37.
↑ Burke and Patterson, 1977, σελ. 41.
↑ Plischke, σελ. 467.
↑ Αυτό το κτίριο είναι γνωστό και ως «Παράρτημα Potomac»
↑ Sernovitz, Daniel J. "Boston Firm Picked for State Department Consolidation". Washington Business Journal. Ιανουάριος 2014. Ανακτήθηκε 14 Ιανουαρίου 2014.
Τα Wikimedia Commons έχουν πολυμέσα σχετικά με το θέμα
Στο λήμμα αυτό έχει ενσωματωθεί κείμενο από το λήμμα United States Department of State της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).